
1. Innledning

· Målet med Sportsplanen er å få NHIL Håndball til å arbeide sammen mot en felles målsetning innenfor de rammer som er bestemt av NHIL og Norges Håndballforbund.

· Sportsplanen er det overordnede styringsverktøyet for NHIL Håndball i arbeid med å utvikle håndball for spillere, dommere, trenere og ledere.

· På en positiv måte skal vi tiltrekke oss publikums, sponsorers og medias oppmerksomhet.

· Vi skal gjennom vårt engasjement skape positiv grobunn for dugnadsarbeid blant lagene, spillere, dommerne, trenerne, foreldrene og ledere i NHIL Håndball. 

· Sportsplanen skal være et verktøy som til enhver tid skal forbedres og utvikles. 

· Sportsplanen for de enkelte lag er retningsgivende for lagenes virksomhet.

· Det må til enhver tid etableres nye lag som kan sikre NHIL Håndballs framtid


2. Hovedmål NHIL
NHIL Håndball skal bestrebe og gi et tilbud til alle som vil spille håndball for klubben. Håndball skal være inkluderende og gøy å spille. NHIL Håndball skal styrke spillernes, 
trenernes og dommernes konkurranseinstinkt. Gjennom målrettet trening og utdanning skal vi forbedre vår plassering i serie og bestrebe opprykk til høyere divisjon. Vi skal skape begeistring innad i klubben og utad på banen. Fair play skal være retningsgivende for NHIL Håndball.

3. Sportslig mål damelaget  
Opprykk til ny divisjon hvert år.

4. Sportslig mål aldersbestemte lag
Tilstrebe å være i toppen av lokal serie. Tilstrebe opprykk til A-puljespill.
Videreutvikling av spillere med spesielle ferdigheter og spillere som viser treningsvilje. Aldersbestemte lag skal ”produsere” spillere med høyt sportslig nivå. Rekruttere spillere til damelaget.

5. Rammebetingelser  
· Driften av NHIL Håndball skal foregå i henhold til de til enhver tid gjeldende retningslinjer som er gitt av Norges Håndballforbund vedrørende spiller-, trener- og dommer-utviklingsprogram

· Driften av NHIL Håndball skal til enhver tid være i tråd med tildelt budsjett som er bestemt av styret for NHIL 


6. Strategi
For å nå våre mål skal vi arbeide med

· å drive aktiv rekruttering av potensielle håndballspillere på alle nivåer.

· å gi et tilbud til alle som vil spille håndball for klubben.

· å opprettholde rekruttering til lag i alle aldersgrupper, dvs fra Gutter og Jenter 7.

· å gi alle trenere relevant utdanning/kurs.

· at de aldersbestemte lag skal det i størst mulig grad være lag bestående av spillere av rene årskull. Dette for at spillerne skal få den nødvendige trygghet i miljøet.

· at egentrening og kondisjonstrening prioriteres på lik linje med lagstrening i hall.

· å ta vare på og utvikle de håndballspillere som til enhver tid er i klubben – og kvalifisere og motivere for seniorspill på klubbens damelag.

· å tilføre damelaget kompetente spillere fra andre klubber dersom dette er nødvendig.

· å bidra til rekruttering av dommere og trenere blant spillerne.

· å tilstrebe en seriøs og strukturert drift med trivsel, miljø og tilhørighet som viktige faktorer.
 
· å til enhver tid ha riktig materiell og utstyr.


7. Retningslinjer for trenere/lagledere

Trenere er forbilde for laget de leder, og de har ansvar for at spillet utøves i den rette Fair Play-ånden. De skal sørge for at spillerne har god kjennskap til regler og retningslinjer og at disse følges. Gjøre gjerne dette på en inspirerende måte og legg vekt på at Fair Play etterleves. Sørg for gode opplevelser, og gi ros og tilbakemeldinger som viser at Fair Play er mer enn ord.
 
·         Treneren har ansvaret for det sportslige tilbudet rundt laget og samarbeider med  foreldregruppen for å skape et godt miljø i gruppen/laget.
·         Treningen skal være målbevisst og mest mulig variert og iht. klubbens Sportsplan
·         Treningsopplegget skal følge anbefalinger fra Norges håndballforbund
·         Trenere på aldersbestemte lag skal i løpet av sesongen legge opp treningen med tanke på kravene til de enkeltes ferdighetsnivå
·         Ansvarlig for uttak av spillere til alle lagets kamper i henhold til Norges håndballforbunds reglement på de enkelte alderstrinn
·         Møteplikt på ledermøter eller trenermøter.
·         Treneren skal samarbeide positivt med øvrige lag/trenere for å sikre at spillere blir godt ivaretatt ved aldersopprykk, eller når de går til nye trenere.
·         Hospitering av spillere skal skje iht. retningslinjer i Sportsplan.
·         Tilstrebe å ha formell kompetanse iht. kravene i klubbhåndboken




8. Spillerutviklingsmodell 

Gutter & Jenter 7-9 år
	Teknikk
	Generelt
	Spillerne skal trene på:
· Kast- og mottaksferdigheter
· Ballsprett og ballbehandling generelt.
Det skal være lekbetonte øvelser hvor teknikken bakes inn i ulike ball-leker, stafetter og andre gruppeaktiviteter. 

	
	Angrep
	Spillerne skal trene på:
· Tohåndsmottak brysthøyde
· Sirkelkast og piskekast høy arm
· Grunnskudd
· Ballsprett med høyre og venstre hånd i ulike høyder og variasjoner. 
· Jobbe med tilløp til skuddet.
· Kan prøve ut hoppskudd og finte.

	
	Forsvar
	Spillerne skal trene på:
· Fotarbeidet og grunnstillingen i forsvar, fortrinnsvis gjennom lekbetonte øvelser.
· Grunnstilling
· Sidelengs forflytning
· Blokk.

	
	Kontring
	Ikke viktig i denne alderen

	
	Returfase
	Ikke viktig i denne alderen

	
	Målvakt
	Trene på:
· Grunnstilling
· Sidelengs forflytning. 
Rullere på å stå i mål. Alle bør prøve.

	Taktikk
	
	Spillerne skal delta i miniturneringer, og gis en innføring i de viktigste reglene og hvordan disse praktiseres i minihåndball. Forstå forskjell på angrep og forsvar. Jobbe med å spille gode pasninger, primært til nærmeste spiller.

	Psykisk
	Verdier
	Respekt for hverandre og for trener.
Glede og samhørighet.

	
	Sosialt
	Spillerne skal føle tilhørighet til laget. Spillerne skal påvirkes til å utvikle sin sosiale kompetanse gjennom gruppesamarbeid.

	
	Mentalt
	De voksne skal tilrettelegge for at barna utvikler selvtillit og ydmykhet overfor de andre.

	Fysikk
	
	Spillerne skal utvikle koordinasjon og fysikk gjennom leke- og balløvelser.
Løpe, hoppe, krype, klatre, balansere, rulle, hinke, mm.

	Treningsmengde
	Hall
	1 time pr. uke.

	
	Egentrening
	Etter eget ønske. Klubben stiller ingen krav.





Jenter 10 år

	Teknikk
	Generelt
	Spillerne skal videre utvikle kast- og mottaksferdigheter, ballsprett, ballbehandling og grunnskudd.
Det skal fortsatt være lekbetonte øvelser hvor teknikken bakes inn i ulike balleker, stafetter og andre gruppeaktiviteter tilrettelagt barnas ferdighetsnivå, men også mer håndballspesifikke øvelser. Viktig at alle opplever mestring, men også utfordringer på øvelsene gjennom differensiering. 

	
	Angrep
	Tohåndsmottak brysthøyde, lave og høye mottak. Mottak forfra i fart, fra siden, sirkelkast fra bakken og fra luften, og piskekast høy og mellomhøy arm, grunnskudd, hoppskudd, nærskudd, kantskudd, ballsprett og dribling med høyre og venstre hånd i ulike høyder og variasjoner. Jobbe med tilløp i skuddet. Tobeinsfinte pasningsfinte og skuddfinte, vending, ryggsperre.

	
	Forsvar
	Spillerne skal videreutvikle fotarbeidet og grunnstillingen i forsvar, fortrinnsvis gjennom lekbetonte øvelser.
Grunnstilling, sidelengs forflytning, blokk, støte og takle.

	
	Kontring
	Være villig til å løpe fremover og spille ball til hverandre, primært kortpasninger.

	
	Returfase
	Lære seg å løpe hurtig hjem i forsvar.

	
	Målvakt
	Grunnstilling, forflytning, plassering, utfall oppe og nede. Flest mulig bør prøve å stå i mål.

	Taktikk
	
	Spillerne skal delta i Regionsserien, og gis en videreføring i de viktigste reglene og hvordan disse praktiseres på ordinær banestørrelse.
Spillerne skal få prøve ut forskjellige spillerplasser. Kjenne til de ulike spillerposisjonene og sonene som banen er delt inn i.
Jobbe med å spille gode pasninger og angripe i rom.

	Psykisk
	Verdier
	Respekt for hverandre og for trener.
Glede og samhørighet. Fair play.

	
	Sosialt
	Spillerne skal føle tilhørighet til laget. Spillerne skal påvirkes til å utvikle sin sosiale kompetanse gjennom gruppesamarbeid. Det skal være gøy å spille håndball.

	
	Mentalt
	De voksne skal tilrettelegge for at barna utvikler selvtillit og ydmykhet overfor de andre.

	Fysikk
	
	Spillerne skal få utvikle koordinasjon og fysikk gjennom leke- og balløvelser.
Løpe, hoppe, krype, klatre, balansere, rulle, hinke, mm.
Enkle styrkeøvelser: Hurtighet, utholdenhet og bevegelighet innlagt i håndballøktene

	Treningsmengde
	Hall
	2-3 timer pr. uke

	
	Egentrening
	Etter eget ønske. Klubben stiller ingen krav.




Jenter 11-12 år

	Teknikk
	Generelt
	Spillerne skal videre utvikle kast- og mottaksferdigheter, ballsprett, ballbehandling og grunnskudd.
Mer håndballspesifikke øvelser, men fortsatt innslag av lekbetonte øvelser. Viktig at alle opplever mestring, men også utfordringer på øvelsene gjennom differensiering. 

	
	Angrep
	Tohåndsmottak brysthøyde, lave og høye mottak. Mottak forfra i fart, fra siden, sirkelkast fra bakken og fra luften, og piskekast høy og mellomhøy og lav arm og piskekast fra lufta. Grunnskudd med høy, mellomhøy og lav arm, hoppskudd, nærskudd (linjeskudd), kantskudd, ballsprett og dribling med høyre og venstre hånd i ulike høyder og variasjoner. Jobbe med tilløp i skuddet. Tobeinsfinter begge veier, enbeinsfinter, prøve ut andre finter, videreutvikle vendinger, ryggsperre, innspillsteknikk.

	
	Forsvar
	Spillerne skal videreutvikle fotarbeidet og momenter i forsvar, gjennom forsvarsøvelser og lekbetonte øvelser.

Grunnstilling, sidelengs forflytning, blokk, støte ut og trekke inn, takle, presse, dekking av skudd.


	
	Kontring
	Være villig til å løpe fremover og spille ball til hverandre, primært kortpasninger, men prøve ut langpasninger.


	
	Returfase
	Videreutvikle å løpe hurtig hjem i forsvar. Finne-følge-vende. Prøve å lage utbrudd.


	
	Målvakt
	Grunnstilling, fotarbeid, plassering, utfall oppe og nede og i mellomhøyde. Prøve ut nærskuddsteknikk. Sette hurtig i gang langpasning.

	Taktikk
	
	Spillerne skal delta i Regionsserien, Bli trygg på de viktigste reglene og hvordan disse praktiseres på ordinær banestørrelse. La spillerne fortsatt
få prøve ut forskjellige spillerplasser, men begynne å spesialisere noe. Kjenne til de ulike spillerposisjonene i angrep og forsvar, og sonene som banen er delt inn i. Pådragsspill, prøve ut overgangsspill. 
Jobbe med å spille gode pasninger og angripe i rom.
Prøve å spille pasninger over flere soner. Lage frikast i forsvar. Kunne jobbe samlet i 6-0 forsvar. Prøve ut offensivt forsvar. Prøve ut enkle kombinasjoner som krysninger, russer, tsjekkerbevegelser.

	Psykisk
	Verdier
	Respekt for hverandre og for trener.
Glede og samhørighet. Fair play.

	
	Sosialt
	Spillerne skal føle tilhørighet til laget. Spillerne skal påvirkes til å utvikle sin sosiale kompetanse gjennom gruppesamarbeid. Det skal være gøy å spille håndball.

	
	Mentalt
	De voksne skal tilrettelegge for at barna utvikler selvtillit og ydmykhet overfor de andre.

	Fysikk
	
	Spillerne skal få utvikle koordinasjon og fysikk gjennom leke- og balløvelser.
Løpe, hoppe, krype, klatre, balansere, rulle, hinke, mm.
Enkle styrkeøvelser: Hurtighet, utholdenhet og bevegelighet innlagt i håndballøktene

	Treningsmengde
	Hall
	2-3 timer pr. uke. Derav 1/2 time på hel bane.

	
	Egentrening
	1-2 økter pr. uke (jogging & grunnleggende styrke)




Jenter 13-14 år

	Teknikk
	Generelt
	Spillerne skal videre utvikle kast- og mottaksferdigheter, ballsprett, ballbehandling og grunnskudd.
Håndballspesifikke øvelser, med innslag av lekbetonte øvelser. Viktig at alle opplever mestring, men også utfordringer på øvelsene gjennom differensiering. 
Ta instruksjon under spill

	
	Angrep
	Tohåndsmottak brysthøyde, lave og høye mottak, enhåndsmottak, høye og lave mottak fra siden og bakfra i fart. Sirkelkast fra bakken og fra luften, og piskekast høy og mellomhøy og lav arm og piskekast fra lufta, støtpasninger fra siden og fra luften og ulike skjulte kast. Grunnskudd med høy, mellomhøy og lav arm, hoppskudd, nærskudd (linjeskudd), stegskudd, prøve ut skru og lobb, kantskudd, ballsprett og dribling med høyre og venstre hånd i ulike høyder og variasjoner. Jobbe med tilløp og tidspunkt for avvikling av skuddet.
To-beinsfinter begge veier, en-beinsfinter begge veier, overslagsfinte og prøve ut andre finter og jobbe spesifikt med sine finter. Videreutvikle vendinger, ryggsperre, frontsperre, innspillsteknikk.

	
	Forsvar
	Spillerne skal videreutvikle fotarbeidet og momenter i forsvar, gjennom forsvarsøvelser og lekbetonte øvelser.

Grunnstilling, sidelengs forflytning, blokk, støte ut og trekke inn, takle, presse, sikre, skjerme, stenge, finte, overlevere, dekking av skudd.

	
	Kontring
	Sette ballen hurtig i gang, se etter langpasning. Klare roller og løpsbaner for utespillerne. Spille ballen hurtig fremover i midtsonen.


	
	Returfase
	Hurtig hjem i forsvar. Finne-følge-vende. Presse og lage brudd.


	
	Målvakt
	Plassering og samarbeid med forsvar, kantskuddteknikk, nærskuddsteknikk, utfall nede, mellomhøyde og oppe, hurtige langpasninger.

	Taktikk
	
	Spillerne skal delta i Regionsserien og minst to cuper.
Beherske de viktigste reglene og hvordan disse praktiseres. 
Kjenne til de ulike arbeidsoppgaver i forhold til spillerposisjonene i angrep og forsvar, og sonene som banen er delt inn i. Pådragsspill, overgangsspill og krysningsspill. 
Jobbe med å spille gode pasninger og angripe i rom.
Kunne spille pasninger over flere soner. Lage frikast i forsvar. Kunne jobbe samlet i 6-0 forsvar og forstå grunnprinsippene for 6-0 forsvar. Jobbe videre med en offensiv forsvarsformasjon. Kunne enkle kombinasjoner som krysninger, russer, tsjekkerbevegelser.

	Psykisk
	Verdier
	Respekt for hverandre og for trener.
Glede og samhørighet. Fair play.

	
	Sosialt
	Spillerne skal føle tilhørighet til laget. Spillerne skal påvirkes til å utvikle sin sosiale kompetanse gjennom gruppesamarbeid. Det skal være gøy å spille håndball.

	
	Mentalt
	Det skal tilrettelegges for at barna utvikler selvtillit og ydmykhet overfor de andre.

	Fysikk
	
	Spillerne skal få utvikle koordinasjon og fysikk gjennom leke- og balløvelser.
Løpe, hoppe, krype, klatre, balansere, rulle, hinke, mm.
Styrkeøvelser med kroppen som belastning: Hurtighet, utholdenhet og bevegelighet innlagt i håndballøktene og/eller i forkant/etterkant av håndballøktene.

	Treningsmengde
	Hall
	2-3 timer pr. uke. Derav 1/2 time på hel bane.

	
	Egentrening
	2 økter pr. uke (jogging & grunnleggende styrke)



Jenter 15-16 år

	Teknikk
	Generelt
	Spillerne skal videre utvikle kast- og mottaksferdigheter, ballsprett, ballbehandling og grunnskudd.
Håndballspesifikke øvelser, med innslag av lekbetonte øvelser. Viktig at alle opplever mestring, men også utfordringer på øvelsene gjennom differensiering. 
Ta instruksjon under spill

	
	Angrep
	Tohåndsmottak brysthøyde, lave og høye mottak, en-håndsmottak, høye og lave mottak fra siden og bakfra i fart. Sirkelkast fra bakken og fra luften, og piskekast høy og mellomhøy og lav arm og piskekast fra lufta, støtpasninger fra siden og fra luften og ulike skjulte kast. Grunnskudd med høy, mellomhøy og lav arm, hoppskudd, nærskudd (linjeskudd), stegskudd, videreutvikle skru og lobb, kantskudd, ballsprett og dribling med høyre og venstre hånd i ulike høyder og variasjoner. Jobbe med tilløp og tidspunkt for avvikling av skuddet.
Kunne finte begge veier og jobbe spesifikt med sine finter, frontsperre sidesperre og innspillsteknikk.

	
	Forsvar
	Spillerne skal videreutvikle fotarbeidet og momenter i forsvar, gjennom forsvarsøvelser og forsvarsøvelser.

Grunnstilling, sidelengs forflytning, blokk, støte ut og trekke inn, takle, presse, sikre, skjerme, stenge, finte, overlevere, feie, slide, presse ballbaner, vokte, snappe og styre. Dekking av skudd.


	
	Kontring
	Sette ballen hurtig i gang, se etter langpasning. Klare roller og løpsbaner for utespillerne. Spille ballen hurtig fremover i midtsonen.
Bølgekontring.

	
	Returfase
	Hurtig hjem i forsvar. Finne-følge-vende. Presse og lage brudd.

	
	Målvakt
	Plassering og samarbeid med forsvar, kantskuddteknikk, nærskuddsteknikk. 
Sørge for å tilegne seg teknikk slik at en kan redde alle typer skudd. Fokus på blikkontakt med ball, se på ballen i alle situasjoner.
Langskudd: følge ballen med blikket hele veien inn til redning.
Kantskudd/nærskudd: kun se på ballen/hånden som holder ballen.
Målvakts rolle i laget: krav til hvilket skudd målvakt bør ta og kan ta.
Krav til fysikk, hurtighet og spenst.

	Taktikk
	
	Spillerne skal delta i Regionsserien og minst to cuper.
Beherske de viktigste reglene og hvordan disse praktiseres. 
Kjenne til de ulike arbeidsoppgaver i forhold til spillerposisjonene i angrep og forsvar, og sonene som banen er delt inn i. Pådragsspill, overgangsspill og krysningsspill. 
Jobbe med å spille gode pasninger og angripe i rom.
Kunne spille pasninger over flere soner. Lage frikast i forsvar. Kunne jobbe samlet i 6-0 forsvar og forstå grunnprinsippene for 6-0 forsvar. Jobbe videre med en offensiv forsvarsformasjon. Kunne enkle kombinasjoner som krysninger, russer, tsjekkerbevegelser.

	Psykisk
	Verdier
	Respekt for hverandre og for trener.
Glede og samhørighet. Fair play.

	
	Sosialt
	Spillerne skal føle tilhørighet til laget. Spillerne skal påvirkes til å utvikle sin sosiale kompetanse gjennom gruppesamarbeid. Det skal være gøy å spille håndball.

	
	Mentalt
	Det skal tilrettelegges for at barna utvikler selvtillit og ydmykhet overfor de andre.

	Fysikk
	
	Spillerne skal få videreutvikle koordinasjon og fysikk gjennom balløvelser og spesifikke øvelser.
Skadeforebyggende trening.
Styrkeøvelser med kroppen som belastning: Hurtighet, utholdenhet og bevegelighet innlagt i håndballøktene og/eller i forkant/etterkant av håndballøktene.

	Treningsmengde
	Hall
	2-3 timer pr. uke. Derav 1 time på hel bane.

	
	Egentrening
	2-3 økter pr. uke (jogging & grunnleggende styrke)




9. Utstyr

      Arbeidsoppgaver for materialforvalter
· Materiellforvalter innhenter priser på utstyr og anskaffer utstyr etter behov og innenfor økonomiske rammer som er blitt tildelt, evt søker godkjenning i NHIL hovedstyre. 
· Lagene skal til enhver tid har utstyr og materiell som gjør at de er i stand til å trene og å spille 
kamper
· Vektballer og balansebrett for å forebygge skader skal være tilgjengelig
· Dommerne skal til enhver tid har utstyr og materiell som gjør at de er i stand til å dømme 
kamper

Gjennomføring
· Trenerne utarbeider materiellbehov for laget. Trener er ansvarlig for at lagets materiell til enhver tid er i orden
· Dommeransvarlig utarbeider materiellbehov. Dommerne er ansvarlig for at materiell til 
enhver tid er i orden
· Ved nyanskaffelser utarbeides behovsplan med kostnadsoversikt som framsendes 
håndballformann. Materiellforvalter anskaffer utstyr innenfor tildelte økonomiske rammer, som nevnt over.


10. Dommere

Arbeidsoppgaver for dommeransvarlig
· Være med på dommermøter i regi av Håndballkretsen.
· Sørge for at dommerne til enhver tid får relevant utdanning som øker deres kompetanse og ivaretar egen utvikling.
· Være ansvarlig for å rekruttere dommere. Mål: 2 dommere pr. kamp fra J13.
· Være ansvarlig for at dommere meldes inn til Håndballkretsen.
· Utarbeide utdanningsbehov og kursplan for dommerne.



Dommere
· Dommere i NHIL Håndball har som oppgave å representere klubben på en positiv måte ved å etterleve bestemmelser og regler gitt av Håndballkretsen/Håndballforbundet.


11. Retningslinjer for foreldrene, aldersbestemte lag

· Foreldre bør søke å være et godt forbilde og en positiv støtte for unge spillere

· Møt frem på trening og kamp – barna ønsker det
· Oppmuntre og motiver – ikke press barna til å delta
· Respekter arbeidet klubben gjør – tilby din hjelp hvis du kan
· Sørg for riktig, fornuftig og beskyttende utstyr

· Når du er med på kamp så vær med på å gjøre kampen til en hyggelig opplevelse for alle gjennom å følge reglene for sunt og godt håndballvett.

FØR KAMPEN
· Vær avslappet og rolig. Gled deg til kampen. Det er gøy å oppleve utfoldelse og idrettsglede på banen. 

UNDER KAMPEN
· Delta aktivt med heiarop og applaus. Også motstandernes gode prestasjoner.
· Støtt laget – ikke bare en spiller. Håndball er et lagspill.
· Ikke kritiser dommeravgjørelser.
· Husk ditt ansvar som forbilde, kjefting fra tribunen bidrar ikke til noen positiv og god atmosfære.
· Respekter lagleder`s bruk av spillere.

ETTER KAMPEN
· Spillere som har gjort sitt beste fortjener alltid ros – uansett resultat. Oppmuntre både i medgang og motgang.

· Lær barna å tåle både seier og tap. Unngå ensidig fokusering på resultatet, spør om det var morsomt og spennende å spille. 



12. Pressekontakt

· Når NHIL Håndball er kampansvarlig skal alle kamper annonseres ved at lokalpressen kontaktes og at plakater henges opp på sentrale steder
· Ved intervju i media skal NHIL Håndball og det arbeid som utføres omtales positivt
· Ved evt. kritiske spørsmål angående NHIL Håndball skal det henvises til håndballleder

